**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠO NOTEIKUMU NR.24-22**

**“KĀRTĪBA, KĀDĀ TIEK IZSNIEGTA ATĻAUJA MAZAJAI ALKOHOLIKSO DZĒRIENU DARĪRAVAI VĪNA, RAUDZĒTO DZĒRIENU, STARPPRODUKTU VAI PĀRĒJO ALKOHOLISKO DZĒRIENU RAŽOŠANAI JELGAVAS VALSTSPILSĒTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | 1. Alkoholisko dzērienu aprites likuma (turpmāk – likums) 3.panta 1.3 daļa nosaka, ka, lai saņemtu speciālo atļauju (licenci) apstiprināta noliktavas turētāja darbībai, mazajai alkoholisko dzērienu darītavai ir jāsaņem vietējās pašvaldības atļauja mazajai alkoholisko dzērienu darītavai vīna, raudzēto dzērienu, starpproduktu vai alkoholisko dzērienu ražošanai attiecīgās pašvaldības teritorijā. Savukārt likuma 8.panta otrā daļa paredz pašvaldības tiesības izdot saistošos noteikumus, kuros nosaka kārtību, kādā mazā alkoholisko dzērienu darītava ir tiesīga saņemt šā likuma 3.panta 1.3 daļā minēto atļauju. 2. Saistošo noteikumu projekts “Kārtība, kādā tiek izsniegta atļauja mazajai alkoholisko dzērienu darītavai vīna, raudzēto dzērienu, starpproduktu vai pārējo alkoholisko dzērienu ražošanai Jelgavas valstspilsētā” (turpmāk – saistošie noteikumi) izstrādāts ar mērķi izdot  [Alkoholisko dzērienu aprites likumā](https://likumi.lv/ta/id/336956-pasvaldibu-likums) ietvertajam pilnvarojumam atbilstošus Jelgavas valstspilsētas pašvaldības (turpmāk – pašvaldība) saistošos noteikumus par pašu ražotā vīna, starpproduktu, raudzēto dzērienu vai pārējo alkoholisko ražošanu no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem, neizmantojot spirtu vai citu saražotos alkoholiskos dzērienus Jelgavas valstspilsētā. 3. Šobrīd spēkā esošie Jelgavas pilsētas pašvaldības 2012.gada 26.aprīļa saistošie noteikumi Nr.12-13 “Kārtība, kādā tiek izsniegta atļauja vīna ,raudzēto dzērienu, starpproduktu vai pārējo alkoholisko dzērienu ražošanai Jelgavas valstspilsētā” ir izdoti pamatojoties uz likuma “[Par pašvaldībām](https://likumi.lv/ta/id/57255-par-pasvaldibam)” normu pamata, kas ir zaudējušas spēku, kā rezultātā saistošie noteikumi ir piemērojami pamatojoties uz Pašvaldību likuma pārejas noteikumu 6.punktu, ciktāl tas nav pretrunā ar Pašvaldību likumu, bet ne ilgāk kā līdz 2024. gada 30. jūnijam. 4. Saistošo noteikumu projekts nosaka kārtību, kādā tiek izsniegta atļauja mazajai alkoholisko dzērienu darītavai vīna, raudzēto dzērienu vai pārējo alkoholisko dzērienu ražošanai Jelgavas valstspilsētā. 5. Saistošo noteikumu projektā ietvertās normas izstrādātas atbilstoši Pašvaldību likumā dotā pilnvarojuma apjomam, nosakot:    1. saistošo noteikumu projektu un tam pievienoto paskaidrojuma rakstu publicēšanas kārtību sabiedrības viedokļa noskaidrošanai;    2. publiskās apspriešanas organizēšanas kārtību;    3. pašvaldības administrācijas izdoto administratīvo aktu apstrīdēšanas kārtību.   1.6. Precizējumi saistošajos noteikumos veikti, ievērojot Vides aizsardzības un reģionālās attīstības ministrijas 2024.gada 31. maija atzinumu Nr.1-18/3416 “Par saistošajiem noteikumiem Nr.24-22”. Veikti precizējumi, svītrojot no saistošajiem noteikumiem punktus, kas neizriet no pašvaldībai dotā likumdevēja pilnvarojuma. |
| 1. **Fiskālā ietekme uz pašvaldības budžetu** | 1. Saistošo noteikumu īstenošanas fiskālā ietekme uz pašvaldības budžetu nav attiecināma. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | 1. Nav sociālā ietekme. 2. Nav ietekmes uz vidi. 3. Nav ietekmes uz iedzīvotāju veselību. 4. Saistošo noteikumu tiesiskais regulējums attiecas uz komersantiem, kuri vēlas saņemt atļauju mazajai alkoholisko dzērienu darītavai vīna, raudzēto dzērienu vai pārējo alkoholisko dzērienu ražošanai Jelgavas valstspilsētā. |
| 1. **Ietekme uz administratīvajām procedūrām un to izmaksām** | 1. Nav ietekmes uz administratīvajām procedūrām un to izmaksām. |
| 1. **Ietekme uz pašvaldības funkcijām un cilvēkresursiem** | 1. Saistošie noteikumi izstrādāti pašvaldības autonomo funkciju izpildei, kas paredz izsniegt atļaujas komercdarbībai. 2. Saistošie noteikumi neietekmēs citas pašvaldības funkcijas. 3. saistošo noteikumu izpilde neietekmēs pašvaldībai pieejamos cilvēkresursus un tiks īstenota esošo funkciju un resursu ietvaros. |
| 1. **Informācija par izpildes nodrošināšanu** | 1. Saistošo noteikumu izpildes nodrošināšanai nav nepieciešami papildus resursi. 2. Kontroli par saistošo noteikumu prasību ievērošanu veiks Jelgavas valstspilsētas pašvaldības iestāde “Jelgavas pašvaldības policija”. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām** | 1. Saskaņā ar Pašvaldību likuma 46.panta trešo daļu Saistošo noteikumu projekts un tam pievienotais paskaidrojuma raksts 02.05.2024. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 16.05.2024. 2. Pašvaldībā nav saņemti sabiedrības viedokļi par saistošo noteikumu projektu. |

Jelgavas valstspilsētas pašvaldības domes priekšsēdētājs A.Rāviņš